તમે એવા લોકોને પૂછી જુઓ કે જેઓ દસકાઓ સુધી સાથે રહ્યાં હોય અને તેઓ તમને કહેશે કે તેઓ પ્રેમને આ રીતે નથી જોતાં. જે લોકોએ જીવનનાં રહસ્યને જાણી લીધા છે, જેઓ ખુશ છે તેમને જઈને પૂછો, અને તે તમને કહેશે કે પ્રેમ આ બધી વસ્તુ નથી. પ્રેમ આવો ક્યારેય નથી હોતો. કોઈએ પણ પ્રેમમાં “હંમેશાં” જેવો શબ્દ નથી જોયો. કારણકે, મોટાભાગે તમે પ્રેમને જેવી રીતે જોતાં હોય તેવું સામેની વ્યક્તિ પણ તેવું જ જોતી હોય તેવું નથી હોતું. તેમની પ્રેમ કરવાની વ્યાખ્યા તમારી વ્યાખ્યા કરતાં જુદી હોઈ શકે છે. અને, સાચા પ્રેમમાં વિવિધતાને સામંજસ્યતાપૂર્વક સમાવી લેવાની વાત હોય છે. પ્રેમમાં તફાવતોમાં સમાનતા શોધી કાઢવાની વાત આવે છે. પ્રેમમાં તમારા હૃદયના ધબકારાઓનો તાલમેળ બેસાડવાનો છે જેથી કરીને તમે બન્ને એકબીજાની અસમાનતાઓ સાથે આરામથી રહી શકો. આ પરસ્પરની સુસંગત સમજણ વગર, પ્રેમ કરવાની અને વળતો પ્રેમ મેળવવાની બાબત એ ફક્ત પ્રેમનો એક વિચાર અને અવાસ્તવિક વ્યાખ્યા બનીને જ રહી જાય છે.